iraklixyz/georgian-wikipedia-cleaned huggingface dataset:
მარტი (ფილმი)

მარტი — 1955 წლის ამერიკული ფილმი, რომელიც გადაღებულია ამავე სახელწოდების ტელეპიესის მიხედვით. მარტი მეორე ფილმია „დაკარგული უქმეების“ (1945) შემდეგ, რომლემაც მიიღო როგორც ოსკარი, ასევე ოქროს პალმის რტო.

სიუჟეტი
მარტი 34 წლის იტალიელი ყასაბია. მისი ოჯახის მთავარი სადარდებელი მარტის დაქორწინებაა. მარტი გაიცნობს სკოლის მასწავლებელ კლარას. ისინი მარტოხელა ადამიანები არიან, რომლებსაც საკუთარ თავზე ცუდი წარმოდგენა აქვთ და რომლებსაც ერთმანეთი უყვარდებათ.

როლებში
ერნესტ ბორნინი - მარტი პილეტი
ბეტსი ბლერი - კლარა
ჯო მენტელი - ენჯი
ესტერ მინჩიოტი - მისის პილეტი
აუგუსტა კიოლი - დეიდა კათრინი
კარენ სტილი - ვირჯინია

ჯილდოები
ოსკარი
საუკეთესო ფილმი
საუკეთესო მსახიობი კაცი: ერნესტ ბორნინი
საუკეთესო რეჟისორი: დელბერტ მენი
საუკეთესო ადაპტირებული სცენარი: პედი ჩაეფსკი

ვენეციის კინოფესტივალი
ოქროს პალმის რტო

საუკეთესო მსახიობი ქალი: ბეტსი ბლერი
ელისო ბოლქვაძე

ელისო ბოლქვაძე (დ. 2 იანვარი, 1967, თბილისი, საქართველო) — ქართველი პიანისტი. 2025 წლის 4 მარტიდან აჭარის ავტონომიური რესპუბლიკის კულტურის მინისტრი. საქართველოს მე-10 მოწვევის პარლამენტის წევრი და კულტურის კომიტეტის თავმჯდომარე.

ბიოგრაფია
დაიბადა პოეტ ზაურ ბოლქვაძის ოჯახში. 7 წლის ასაკში წარუძღვა პირველ კონცერტს სიმფონიურ ორკესტრთან ერთად. ამას მალევე მრავალ საერთაშორისო კონკურსში გამარჯვება მოჰყვა.

განათლება
ელისო ბოლქვაძე სწავლობდა თბილისის ნიჭიერთა ათწლედში. მოგვიანებით კი თბილისის კონსერვატორიაში.

1989 წელს დაამთავრა თბილისის ვანო სარაჯიშვილის სახელობის სახელმწიფო კონსერვატორია, სპეციალობა — ფორტეპიანო.

1989-1991 — თბილისის ვანო სარაჯიშვილის სახელობის სახელმწიფო კონსერვატორია, ასპირანტურა.

1996-1998 — პარიზის ალფრედ კორტოს სახელობის უმაღლესი სკოლა — უმაღლესი დიპლომი.

პოლიტიკური კარიერა
2020 წლის 1 ოქტომბერს „ქართულმა ოცნებამ“ წარადგინა პროპორციული სიის 32-ე ნომრად. იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2021-2024 წლებში იყო საქართველოს პარლამენტის კულტურის კომიტეტის თავმჯდომარე.

2025 წლის 4 მარტს დაინიშნა აჭარის ავტონომიური რესპუბლიკის კულტურის მინისტრად.

კარიერა
ელისო ბოლქვაძე არის მრავალი ცნობილი საერთაშორისო კონკურსის ლაურეატი:

 (აშშ), (ლისაბონი), (დუბლინი) (პარიზი), სადაც დაჯილდოვდა სპეციალური პრიზით, ფრანგული მუსიკის საუკეთესო შესრულებისთვის.

მიღებული აქვს საქართველოს სახელმწიფო პრემია და სპეციალური პრიზი „ქართული კულტურის ამაგდარი“.

ელისო ბოლქვაძე არის „ბათუმის შავი ზღვის მუსიკისა და ხელოვნების საერთაშორისო ფესტივალის“ დამფუძნებელი. ფესტივალი -ს პატრონაჟით 2013 წლიდან ყოველწლიურად იმართება.

არის საქველმოქმედო ფონდის — „ლირა" დამფუძნებელი.

ეროვნული და საერთაშორისო ჯილდოები
2018 — საქართველოს სახელმწიფო ჯილდო — ღირსების ორდენი
2016 — საფრანგეთის ლეგიონის კავალერის ორდენი ხელოვნების სფეროში
2015 — იუნესკოს მშვიდობის არტისტის წოდება
1997-2000 — „ვილა შინდლერის“ სტიპენდია, ავსტრია
1995 — მარგარიტა ლონგის სახელობის საერთაშორისო კონკურსის ფინალისტი, სპეციალური პრიზი ფრანგული მუსიკის საუკეთესო შესრულებისთვის
1993 — საქართველოს სახელმწიფო პრემია
1989 — ვან კლიბერნის სახელობის საერთაშორისო კონკურსი (ქ. ფორტ-უერთი, აშშ)
1987 — მუსიკოს-შემსრულებელთა ვიანა დე მოტას სახელობის ლისაბონის (პორტუგალია) საერთაშორისო კონკურსი, პრემია
1984 — მუსიკოს-შემსრულებელთა ბახის სახელობის საერთაშორისო კონკურსი (ლაიფციგი), პრემია
ადნან იანუზაი

ადნან იანუზაი (; დ. 5 თებერვალი, 1995, ბრიუსელი) — ბელგიელი ფეხბურთელი, „სევილიას“ და ბელგიის ეროვნული ნაკრების შემტევი ნახევარმცველი. 2014 და 2018 წლის მსოფლიო ჩემპიონატების მონაწილე ბელგიის ეროვნული ნაკრების შემადგენლობაში.

სანაკრებო სტატისტიკა
მიღწევები
საკლუბო
მანჩესტერ იუნაიტედი
ინგლისის სუპერთასი: 2013

რეალ სოსიედადი
ესპანეთის თასი: 2019–20

სანაკრებო
ბელგია
მსოფლიო ჩემპიონატის ბრინჯაოს პრიზიორი: 2018
ოთხმოცი დღე დედამიწის გარშემო (1956 წლის ფილმი)

ოთხმოცი დღე დედამიწის გარშემო — 1956 წლის სათავგადასავლო ფილმი, რომელიც გადაღებულია ჟიულ ვერნის ამავე სახელწოდების რომანის მიხედვით.

სიუჟეტი
დედამიწისთვის წრის დარტყმა 80 დღეში შეუძლებლად ითვლება. მის უდიდებულესობა დედოფალ ვიქტორიას ორთქლის გემებსაც კი არ შეუძლიათ ამის გაკეთება, მაგრამ პუნქტუალურმა ფილეას ფოგმა განაცხადა, რომ შეუძლია შემოუაროს დედამიწას 80 დღეში.

როლებში
კანტინფლასი — პასპარტუ
დევიდ ნივენი — ფილეას ფოგი
შირლი მაკლეინი — პრინცესა აუდა
ჯონ გილგუდი — ფოსტერი
ტრევორ ჰოვარდი — დენის ფალენტინი
ფინლი კარი — ენდრუ სტიუარტი
რობერტ მორლი — გაუტიე რალფი
ნოელ კოვარდი — რონალდ ჰესკელ-ბეგოთი
რონალდ სკვაირი — რეფორმების კლუბის წევრი
ბაზილ სიდნი — რეფორმების კლუბის წევრი
ეველინ კეისი — პარიზელი ქალი
ფერნანდელი — პარიზელი მეეტლე
შარლ ბოიერი — მისი გასე
მარლენ დიტრიხი — სალონის მეპატრონე

ჯილდოები
ოსკარი
საუკეთესო ფილმი
საუკეთესო ორიგინალური მუსიკა: ვიქტორ იანგი
საუკეთესო მონტაჟი: ჯინ რუჯეირო, პოლ ვეზერვაქსი
ფერადი ფილმის საუკეთესო ოპერატურა: ლაიონელ ლინდონი
საუკეთესო ადაპტირებული სცენარი: ჯეიმზ პო, ჯონ ფაროუ, ს.ჯ. პერელმანი

ოქროს გლობუსი
ოქროს გლობუსი საუკეთესო დრამისთვის
საუკეთესო მსახიობი კაცი მიუზიკლსა ან კომედიაში: კანტიფლასი
პარენქიმა

პარენქიმა — ქსოვილი ან ნამდვილი ქსოვილის ფილოგენეზური წინამორბედი.

მცენარის ძირითადი ქსოვილი, შედგება მეტ-ნაკლებად თანაბარი ზომის უჯრედებისაგან. უჯრედთა ფაშარი განლაგების გამო მონაწილეობს აირთა ცვლაში. განარჩევენ საასიმილაციო, დამაგროვებელ, მექანიკურ და სხვაგვარ პარენქიმულ ქსოვილებს. პარენქიმა ზოგჯერ იძლევა მერისტემებს.

პარენქიმა ცხოველებში წარმოადგენს ნამდვილი ქსოვილის ფილოგენეზურ წინამორბედს. განარჩევენ პირველად და შერეულ პარენქიმას.

ზოგჯერ პარენქიმას უწოდებენ ღვიძლის, ელენთის, ფილტვების, ჯირკვლების ან განივზოლიანი კუნთის მთავარ ფუნქციონალურ ქსოვილს.
ალფონსო დანიელ როდრიგეს კასტელაო

ალფონსო დანიელ მანუელ როდრიგეს კასტელაო (გალისიური: ) აგრეთვე ცნობილი როგორც კასტელაო (დ. 30 იანვარი, 1886 — გ. 7 იანვარი, 1950) — გალისიელი პოლიტიკოსი, მწერალი, მხატვარი და ექიმი. გალისიური ნაციონალიზმის ერთ-ერთი გამორჩეული წევრი რომელიც ცდილობდა გალისიური იდენტობის და კულტურის დაცვას. გალისიური პარტიის დამფუძნებელი და პრეზიდენტი.

მიუხედავად იმისა რომ კასტელაო გალისიურის გარდა ესპანურსაც ფლობდა იგი ყოველთვის გალისიურზე წერდა და ჰქმნიდა მის ნაშრომებს. იგი იყო მედგარი დამცველი გალისიური ენის, კულტურის და გალისიელი ხალხის. კასტელაო ხშირად აკრიტიკებდა ესპანური ენის ექსპანსიას და დომინაციას გალისიაში და კატეგორიულად მოითხოვდა გალისიური ენისათვის ოფიციალური ენის სტატუსის მინიჭებას როგორც რეგიონის მართვაში თუ საგანმანათლებლო სისტემაში.

კასტელაო იყო ნაციონალისტური იდეების მატარებელი და მხარს უჭერდა დამოუკიდებელი გალისიის ჩამოყალიბებას და ესპანეთის შემადგენლობიდან გასვლას.

კასტელაო გარდაიცვალა 1950 წლის 7 იანვარს ბუენოს-აირესში.
სემენკარა ნებნუნი

სემენკარა ნებნუნი (ასევე ნებნუნი, ნებნენუ, ნებენუ) — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. კიმ რაიჰოლტისა და დერელ ბეიკერის მიხედვით ნებნუნი იყო მეცამეტე დინასტიის მეცხრე ფარაონი, თუმცა ფონ ბეკერათისა და დეტლეფ ფრანკეს აზრით ნებნუნი არა მეცხრე, არამედ მერვე ფარაონი იყო. რაიჰოლტის აზრით მისი მმართველობა დაიწყო ძვ.წ. 1785 წელს და იმეფა ორი წელი, ხოლო ფრანკეს აზრით ნებნუნის მმართველობა დაიწყო ძვ.წ. 1739 წელს და იმეფა მხოლოდ ერთი წელი.
კურუნეგალის ოლქი

კურუნეგალის ოლქი  — შრი-ლანკის 25 ოლქიდან ერთ-ერთი. შედის ჩრდილო-დასავლეთი პროვინციის შემადგენლობაში. ადმინისტრაციული ცენტრი — ქალაქი კურუნეგალა. ოლქის ფართობია 4 816 კმ².

2001 წლის მონაცემებით, ოლქის მოსახლეობა შეადგენს 1 460 215 ადამიანს. მოსახლეობის 91,85 %-ს შეადგენენ სინჰალელები, 6,47 %-ს — ლარაკალას ხალხი, 1,2 %-ს — შრი-ლანკის ტამილები, 0,2 %-ს — ინდოელი ტამილები, ხოლო 0,28 %-ს სხვა ეთნოსები. მოსახლეობის 89,06 % აღიარებს ბუდიზმს, 6,73 % — ისლამს, 3,27 % — ქრისტიანობას, ხოლო 0,91 % — ინდუიზმს.
სევაჯკარე I

სევაჯკარე — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. კიმ რაიჰოლტისა და დერელ ბეიკერის მიხედვით სევაჯკარე იყო მეცამეტე დინასტიის მეთერთმეტე ფარაონი, რომელმაც იმეფა მცირე ხნით ძვ.წ. 1781 ან ძვ.წ. 1737 წელს. თუმცა თომას შნეიდერის, ფონ ბეკერათისა და დეტლეფ ფრანკეს აზრით ნებნუნი მეცამეტე დინასტიის არა მეთერთმეტე, არამედ რიგით მეათე ფარაონი იყო.
კოტე თოლორდავა

კოტე თოლორდავა (დ. 13 მაისი, 1979 — გ. 11 აპრილი, 2015, მოსკოვი, რუსეთი) ― ქართველი კინოსა და თეატრის მსახიობი.

ნათამაშები აქვს როლები მარჯანიშვილისა და მოზარდ მაყურებელთა თეატრებში, ასევე თეატრში ათონელზე. განსაკუთრებული პოპულარობა მოიპოვა ტელესერიალში „ჩემი ცოლის დაქალები“ შესრულებული დიტო შარაშენიძის როლით. 2013 წელს მონაწილეობა მიიღო შინაგან საქმეთა სამინისტროს მიერ გადაღებულ დოკუმენტურ ფაქტებზე დაფუძნებულ ფილმში „ვინ მოკლა ილია“, სადაც ილია ჭავჭავაძის როლი ითამაშა. მსახიობობის პარალელურად პალიტრა -ზე, მეუღლესთან განო მელითაურთან ერთად, მიჰყავდა გადაცემა „განო და კოტე“.

გარდაიცვალა 2015 წლის 11 აპრილს, დიდ შაბათს, აღდგომის წინა დღეს, მოსკოვში, სადაც ფილმის გადაღებაზე იმყოფებოდა. მსახიობი რუსეთის დედაქალაქში 9 აპრილს გაემგზავრა. ის თბილისში 14 აპრილს უნდა დაბრუნებულიყო. გარდაცვლილი 16 საათზე იპოვეს სასტუმროს ნომერში, სადაც რუსი სამართალდამცავების ინფორმაციით ასევე ნაპოვნი იქნა თეთრი ფხვნილი და ერთჯერადი შპრიცი. ექსპერტიზის თქმით, მსახიობი დილით ადრე გარდაიცვალა. მოგვიანებით ოჯახის წევრებმა და მეგობრებმა გაასაჯაროეს ექსპერტიზის დასკვნა სადაც აღნიშნული იყო, რომ თოლორდავა ინფარქტით გარდაიცვალა და გარდაცვლილის სისხლში ნარკოტიკული ნივთიერებები არ აღმოჩნდა.

პირადი ცხოვრება
კოტეს პირველი მეუღლე მსახიობი მარიამ ჯოლოგუა იყო. ქორწინებიდან წყვილს ვაჟი, ბუკა ჰყავს.

მსახიობმა 2007 წლის 8 ივნისს მეორედ შექმნა ოჯახი და ცხოვრება განო მელითაურს დაუკავშირა. კოტეს გარდაცვალებისას წყვილს უკვე ჰყავდა ორი შვილი — ტასო (2008) და თარაში (2012), განო კი მესამე შვილზე იყო ორსულად.

ფილმოგრაფია
ნათამაშები როლები
მარჯანიშვილის თეატრი
თბილისის მოზარდ მაყურებელთა ქართული თეატრი
თეატრში ათონელზე
ჯონ ბრაუნ გორდონი

ჯონ ბრაუნ გორდონი (; დ. 6 თებერვალი, 1832 — გ. 9 იანვარი, 1904) — კონფედერაციული შტატების არმიის გენერალ-მაიორი. ითვლება, რომ აშშ-ის სამოქალაქო ომის დასასრულს ჯონ გორდონი რობერტ ლის ერთ-ერთი ყველა სანდო გენერალი იყო. ჯონი რეკონსტრუქციის ძლიერი მოწინააღმდეგე (ოპონენტი) იყო, ზოგირთს მიაჩნია, რომ გორდონი 1860-იანი წლების ბოლოსთვის ჯორჯიის შტატის კუ-კლუქს-კლანის ტიტულოვანი ლიდერი იყო. იგი იყო დემოკრატიული პარტიის წევრი, 1873 წლიდან 1880 წლამდე, შემდგომ კი 1891 წლიდან 1897 წლამდე ეკავა აშშ-ის სენატორის თანამდებობა ჯორჯიის შტატიდან. 1886 წლიდან 1890 წლამდე კი იყო ჯორჯიის 53-ე გუბერნატორი.
ტუზლა

ტუზლა  — ქალაქი ბოსნია-ჰერცეგოვინაში, ტუზლის კანტონის ადმინისტრაციული ცენტრი. მოსახლეობის რაოდენობით ქვეყნის მესამე ქალაქი, სარაევოსა და ბანია-ლუკას შემდეგ და მეორე ქალაქი სერბთა რესპუბლიკის გამოკლებით, სარაევოს შემდეგ. ტუზლა ჩრდილო-აღმოსავლეთ ბოსნნიის კულტურული, საგანმანათლებლო, ეკონომიკური,სამედიცინო და ტურისტული ცენტრია.

ქალაქის ისტორია სათავეს მეცხრე საუკუნიდან იღებს, თანამედროვე ქალაქი 1510 წლიდან იწყებს ჩამოყალიბებას, როდესაც ის ოსმალეთის იმპერიიის მნიშვნელოვანი საგარნიზონე ქალაქი გახდა. ტუზლაში, ქალაქის პარკში, მდებარეობს ევროპაში ერთადერთი მარილიანი ტბა, რომლის სანახავადაც წელიწადში დაახლოებით 100 000 ტურისტი ჩადის.

ტუზლაში დაიბადა ცნობილი ბოსნიელი მწერალი მეშა სელიმოვიჩი.

ეტიმოლოგია
სიტყვა ტუზლა ოსმალური წარმოშობისაა და მარილს ნიშნავს, ქალაქი მდიდარია მარილის საბადოებით.
დამეგობრებული ქალაქები
ედუარდო პონდალი

ედუარდო მარია გონსალეს-პონდალ აბენტე (დ. 8 თებერვალი, 1835 — გ. 8 მარტი, 1917) — გალისიელი პოეტი რომელიც წერდა გალისიურ და ესპანურ ენებზე.

ედუარდო წარმოშობით ესპანურ-პორტუგალიური თავადური გვარის იყო და ყველაზე უმცროსი ვაჟი შვიდშვილიანი ოჯახიდან. სწავლობდა ლათინურ ენას და ფილოსოფიას.

1860 წელს ედუარდომ დაასრულა სწავლა და სამუშაოდ ესპანურ ჯარში წავიდა სადაც ექიმად მუშაობდა. ასევე მან გამოაქვეყნა მისი ნამუშევარი „ “ რომელიც იყო მისი პირველი გალისიურენოვანი ნაშრომი. მოგვიანებით ედუარდო გაეცნო ჯეიმზ მაკფერსონის პოეზიას და გადაწყვიტა გალისიელი ხალხის ბარდი გამხდარიყო. მისი შექმნილია გალისიის ჰიმნიც.

ედუარდო მედგრად სცდილობდა დაეცვა გალისიური ენა და კულტურა. გარდაიცვალა ლა-კორუნიაში 1917 წელს.
ბიელინა

ბიელინა  — ქალაქი ბოსნია-ჰერცეგოვინაში, სერბთა რესპუბლიკაში.

დაახლოებით 115 ათასი მოსახლით, ბიელინა სერბთა რესპუბლიკის მეორე ქალაქია ბანია-ლუკას შემდეგ და ერთ-ერთია ბოსნიაში, იმ ექვსი ქალაქიდან, რომელთა მოსახლეობა 100 000-ს აჭარბებს. ბიელინა სერბეთის საზღვრიდან 6 კმ-ში მდებარეობს და სერბთა რესპუბლიკის აღმოსავლეთ ნაწილის არაოფიციალური ცენტრია.

ბიელინაში ყოველწლიურად 4 აგვისტოს ტარდება საერთაშორისო ფოლკლორის ფესტივალი — .

დამეგობრებული ქალაქები
კრუშევაცი, სერბეთი
რუსე, ბულგარეთი
კუმანოვო, ჩრდილოეთი მაკედონია
ლანგენჰაგენი, გერმანია
პართენოკარპია

პართენოკარპია ( — ქალწული და — ნაყოფი) — მცენარის ნაყოფის განვითარება განაყოფიერების გარეშე. ასეთი ნაყოფი უთესლოა ან უჩანასახო თესლებს შეიცავს. პართენოკარპია ახასიათებს ვაზს, ვაშლს, მსხალს, მანდარინს და სხვ. პართენოკარპიის დროს მცენარე მრავლდება გადაწვენით, კალმით, კვირტით და ა. შ. განარჩევენ ვეგეტატიურ და სტიმულატურ პართენოკარპიას. პირველ შემთხვევაში ნაყოფი ვითარდება დამტვერვის გარეშე; მეორე შემთხვევაში კი ნაყოფის განვითარებისათვის საჭიროა დინგის გაღიზიანება სხვა მცენარის მტვერით ან მექანიკურაე, ქიმიურად და ფიზიკური გაღიზიანებით.
ჯაფნის ოლქი

ჯაფნის ოლქი  — შრი-ლანკის 25 ოლქიდან ერთ-ერთი. მდებარეობს ქვეყნის უკიდურეს ჩრდილოეთ ნაწილში და შედის ჩრდილოეთი პროვინციის შემადგენლობაში. ადმინისტრაციული ცენტრი — ქალაქი ჯაფნა. ოლქის ფართობია 1 025 კმ². ადმინისტრაციული თვალსაზრისით იყოფა 15 დივიზიონად.

მოსახლეობა
2012 წლის მონაცემებით, ოლქის მოსახლეობა შეადგენს 583 378 ადამიანს. მოსახლეობის აბსოლუტურ უმრავლესობას შეადგენენ შრი-ლანკის ტამილები.

ოლქის მოსახლეობა, შრი-ლანკის ჩრდილოეთითა და აღმოსავლეთით მცხოვრები მოსახლეობის მსგავსად, დააზარალა სამოქალაქო ომმა, რომელმაც დაახლოებით 100 000 ადამიანი იმსხვერპლა. ომის დროს რამდენიმე ასეული ათასი (შესაძლოა ერთი მილიონიც) ტამილი ემიგრაციაში წავიდა ევროპასა და ამერიკაში, ბევრი მათგანი კი გადასახლდა დედაქალაქ კოლომბოში.

მოსახლეობა რელიგიური აღმსარებლობის მიხედვით
მილკო ფუდი

მილკო ფუდი (2014 წლამდე ეკო-ფუდი) — შეზღუდული პასუხისმგებლობის საზოგადოება. რძის პროდუქტების მწარმოებელი ქართული კომპანია. დაარსდა 2004 წელს, თბილისში. აღჭურვილია თანამედროვე მანქანა-დანადგარებითა და ლაბორატორიით, სადაც მოწმდება ნედლეული და პროდუქცია. უშვებს 40-მდე დასახელების პროდუქციას: რძეს, მაწონს, არაჟანს, კარაქს, კეფირს, ხაჭოს, მაიონეზსა და სხვა. „მილკო ფუდმა“ პირველმა დაიწყო საქართველოში მსოფლიოს სხვადასხვა ქვეყნებში ფართოდ დამკვიდრებული ბიოლოგიურად აქტიური ბიფიდო ბაქტერიებით გამდიდრებული პროდუქტების, კერძოდ, ბიფიდო-მაწვნის, ბიფიდო-კეფირის წარმოება, რომლებიც ხელს უწყობს ადამიანის ორგანიზმში ნივთიერებათა ცვლის მოწესრიგებას, იცავს ალერგიისაგან, აღადგენს ენერგიას.

კომპანიას რძე მიეწოდება სამხრეთ და აღმოსავლეთ საქართველოში არსებული რძის შემგროვებელი პუნქტებიდან. საწარმოს დღე-ღამეში 70—75 ტონა რძის გადამუშავება შეუძლია. მზა პროდუქციის რეალიზაცია ხდება მთელ საქართველოში. კომპანიას აქვს თავისი საფირმო მაღაზიები, თბილისში 4 და მცხეთაში 2. 2005 წლიდან სავაჭრო მარკა „ეკო-ფუდის“ მესაკუთრე გახდა კომპანია შპს „ჯორჯიან ეკო“. კომპანია ფლობს სურსათის უვნებლობისა ( 22000:2005) და ხარისხის მართვის ( 9001:2008) საერთაშორისო სერტიფიკატებს (2007 წლიდან).
ეკლესიასტე

ეკლესიასტე (ბერძ. , „“, „“, „საკრებულოს მქადაგებელი“) — ძველი აღთქმისა და ბიბლიის ოცდამეოთხე კანონიკური წიგნი. განეკუთვნება ეგრეთ წოდებულ „სიბრძნის ლიტერატურას“, რის გამოც იგი მიეწერება ებრაელთა მეფე სოლომონს, თუმცა ენობრივი და სტილური ნიშნებით გაცილებით გვიან უნდა იყოს შექმნილი, დაახლოებით ძველი წელთაღრიცხვის საუკუნეში.

ეკლესიასტე შეიძლება ჩაითვალოს ცოდვილი და ცხოვრებით მობეზრებული, წუთისოფელზე გულაცრუებული მეფის აღსარებად. მასში გაცხადებულია წუთისოფლის წარმავლობა, ღრმად არის განცდილი ყოფიერების ტრაგიზმი, მისი „ორგემაგეობა“ (დავით გურამიშვილის გამოთქმა), ადამიანის ბუნების უცვლელობა, მისი შემეცნებითი შესაძლებლობების დასაზღვრულობა — ადამიანი ვერ ჩასწვდება ცხოვრების აზრს, სიბრძნის დასაბამი ღვთის შიშია. ეკლესიასტეს სულისკვეთების გასაღებია სიტყვები: ა„მაოება ამაოთა, ყოველივე ამაო“ (1,2). წიგნი შედგება ცალკეული შეგონებებისა და ბრძნული გამონათქვამებისგან, რომლებიც ხშირად ერთმანეთთან არ არის დაკავშირებული. გვიანდელი იუდაისტურ ლიტერატურაში წიგნში გამოვლენილი მსოფლმხედველობა მეტად უარყოფითად იყო შეფასებული. ქართულად ეკლესიასტე ადრევე უთარგმნიათ, შეტანილია ძველი აღთქმის უძველეს ხელნაწერში „ოშკის ბიბლიაში“.
მანუელ კუროს ენრიკესი

მანუელ კუროს ენრიკესი (დ. 15 სექტემბერი, 1851 — გ. 7 მარტი, 1908) — გალისიელი მწერალი და ჟურნალისტი. გალისიური კულტურის და იდენტობის ერთ-ერთი დიდი დამცველი.

თექვსმეტი წლის ასაკში მანუელი გაიქცა სახლიდან და თავის ნათესავებთან საცხოვრებლად გადავიდა. საბოლოოდ იგი მადრიდში ჩავიდა და მის ძმა რიკარდოსთან ერთად ცხოვრობდა. იქ მას გაუჩნდა შანსი უნივერსიტეტში ესწავლა. სწავლობდა სამართალზე მაგრამ უნივერსიტეტის დამთავრება ვერ შეძლო. მანუელი მონაწილეობას იღებდა ლიტერატურულ კონკურსებში რის გამოც იგი დააჯილდოვეს კიდეც გალისიური პოეზიის განვითარებაში შეტანილი წვლილისათვის.

1894 წელს გადავიდა ჰავანაში სადაც ის თბილად მიიღეს. მან იქ გამოაქვეყნა მისი საკუთარი გაზეთი „ “ (გალისიური მიწა). თუმცა ეს გაზეთი სიცოცხლისუნარიანი არ აღმოჩნდა და მალე დახურეს კიდეც. გარდაიცვალა 1908 წელს ჰავანაში და მისი ნეშთი გადაიტანეს უკან მის სამშობლოში, გალისიაში.
წიგნი გამოსვლათა

წიგნი გამოსვლათა, გამოსვლა (ბერძ. , „“, ) — ძველი აღთქმის ხუთწიგნეულისა და ბიბლიის მეორე კანონიკური წიგნი, რომლებიც სწორედ გამოსვლის თემას ეძღვნება, ანუ მოსეს მეთაურობითა და ღმერთის შემწეობით ისრაელი ხალხის ეგვიპტეში ტყვეობიდან დახსნის ამბავს მოგვითხრობს. ამ გამოცდილებამ წარუშლელი კვალი დატოვა ებრაელი ხალხის სარწმუნოებაზე. ეგვიპტიდან თავის დაღწევის ამბის გარდა (1:1-15:21) გამოსვლის წიგნი შეიცავს, აგრეთვე, სინაის აღთქმის თემასაც (19:1- 40:38). გამოსვლა არსებითად არის ამბავი, ერთი მხრივ, ღმერთისა, ვინც ირჩევს „თავის“ ხალხს და მეორე მხრივ, ისრაელი ხალხისა, რომელიც ერთგულებას ეფიცება „თავის“ ღმერთს და ცოდვის მონობიდან აღწევს თავს. მოთხრობილი ისტორიული მოვლენები, რომელთაც ისრაელი ხალხი სარწმუნოების შუქზე განმარტავს, ქრისტემდე - საუკუნეების პერიოდს ემთხვევა.
წიგნი რიცხვთა

წიგნი რიცხვთა, რიცხვნი (ბერძ. , „“, , „“) — ძველი აღთქმის ხუთწიგნეულისა და ბიბლიის მეოთხე კანონიკური წიგნი. სახელწოდება წარმოადგენს თარგმანს სეპტუაგინტის ბერძნული სათაურისა , რომელიც სინაის მთის ძირას დაბანაკებული ისრაელი ტომების აღწერიდან მომდინარეობს. წიგნის ებრაულ თარგმანში კი მისი სათაურია „უდაბნოში“ . სინაის ძირას დასახლება და შემდეგ აღთქმულ მიწამდე უდაბნოში მოგზაურობა ის ორი ძირითადი ამბავია, რომელთა ირგვლივაც ვითარდება თხრობა. წიგნის საბოლოო რედაქტირებისას გამოყენებულია განსხვავებულ ტრადიციათა (იაჰვისტური, ელოჰისტური, საღმრთისმსახურებო) სხვადასხვა დოკუმენტი.

თავისი ისტორიული და რელიგიური სულისკვეთებით რიცხვთა წიგნი ირიბად უკავშირდება გამოსვლას, ხოლო კანონთა მიხედვით — ლევიანთა წიგნს და გამოსვლის ხანის სამი დიდი მოქმედი პირის სადიდებელს წარმოადგენს. უპირველეს ყოვლისა, ესაა უფალი, რომელიც უდაბნოში მოგზაურობის მთავარი გმირია, რადგანაც ისრაელი არასოდეს რჩება მარტო და მიტოვებული. ღმრთის თანასწრების მიზეზით ამ ისტორიაში უფალთან ერთად მონაწილეობს კიდევ ერთი არსებითად მნიშვნელოვანი პერსონაჟი, იაჰვეს მსახური მოსე (რიცხვ. 12:8), ანუ ღმერთსა და ხალხს შორის შუამავალი, რომელსაც მგზნებარედ უყვარს ღმერთი, თუმცა, ამავე დროს, მყარი კავშირი აქვს თავის ხალხთან. წიგნის მესამე მოქმედი პირი კი ხალხია. რთული ხასიათის, მეამბოხე, შეუპოვარი ხალხი დაწვრილებითაა აღწერილი; ისაა, საბოლოოდ, ღმერთის მზრუნველობისა და სიყვარულის უმთავრესი საგანი. ამ მიზეზით ისრაელის შემდგომ თაობებს მტკიცედ სწამდათ, რომ სწორედ იმ ხალხიდან იღებს დასაბამს მათი ფესვები და იდენტურობა. ამგვარად, უდაბნო ისრაელის მთელი ისტორიული და რელიგიური თავგადასავლის ნიმუშად იქცევა.
წიგნი ლევიტელთა

წიგნი ლევიტელთა, ლევიანნი (ბერძ. , „“) — ძველი აღთქმის ხუთწიგნეულისა და ბიბლიის მესამე კანონიკური წიგნი. ტერმინი მომდინარეობს სეპტუაგინტის ბერძნული თარგმანიდან და მის შინაარსზე მიუთითებს: წიგნში კულტთან და საკულტო მსახურებით დაკავებულ ადამიანებთან, ანუ ლევიელებთან დაკავშირებული ნორმებია აღწერილი. 27-ე თავის მცირე დასკვნითი ნაწილის გამოკლებით წიგნი ოთხ დიდ კანონად იყოფა:

 — მსხვერპლშეწირვათა კანონი: ამ წესთან დაკავშირებულ ნორმათა მრავალფეროვნებასა და მღვდელმსახურის არსებით ფუნქციებს აღწერს;
 — მღვდელმსახურთა კანონი: მღვდელმსახურის კურთხევა და დადგინება ლიტურგიის აღსრულებაში მის სამსხვერპლო ქმედებას ამზადებს;
 — უმწიკვლობის კანონი: უმწიკვლობის გრანდიოზული სურათი ისრაელის წმინდა საკრებულოში მცხოვრებთა საყურადღებოდ;
 — სიწმიდის კანონი: სიწმინდე ღმერთის უმთავრესი თვისებაა, თუმცა ეს თვისება მისმა რჩეულმა ხალხმაც უნდა შეიძინოს და განიცადოს და ამგვარად უნდა დასცილდეს უწმინდურსა და წარმართულს.

განსაკუთრებული ყურადღება ეთმობა სიწმინდის სამ ტიპს: საზოგადოებრივს, საკულტოსა და საერო სიწმინდეს. ლევიტელთა წიგნში საკრებულოსა და მღვდელმსახურთათვის მოცემულ წესთა ზედმიწევნით დაცვა ისრაელი ხალხის უბიწო, წმინდა და მომთხოვნ ღმერთთან ახლო ურთიერთობისთვის მომზადებას ისახავს მიზნად:
კილინოჩის ოლქი

კილინოჩის ოლქი  — შრი-ლანკის 25 ოლქიდან ერთ-ერთი. შედის ჩრდილოეთი პროვინციის შემადგენლობაში. ადმინისტრაციული ცენტრი — ქალაქი კილინოჩი. ოლქის ფართობია 1 279 კმ². ადმინისტრაციული თვალსაზრისით იყოფა 4 დივიზიონად.

მოსახლეობა
2012 წლის მონაცემებით, ოლქის მოსახლეობა შეადგენს 112 875 ადამიანს. მოსახლეობის აბსოლუტურ უმრავლესობას შეადგენენ შრი-ლანკის ტამილები.

ოლქის მოსახლეობა, შრი-ლანკის ჩრდილოეთითა და აღმოსავლეთით მცხოვრები მოსახლეობის მსგავსად, დააზარალა სამოქალაქო ომმა, რომელმაც დაახლოებით 100 000 ადამიანი იმსხვერპლა. ომის დროს რამდენიმე ასეული ათასი (შესაძლოა ერთი მილიონიც) ტამილი ემიგრაციაში წავიდა ევროპასა და ამერიკაში, ბევრი მათგანი კი გადასახლდა დედაქალაქ კოლომბოში. ქვეყნის სხვა ნაწილებში გადასახლდნენ სხვა ეთნოსთა წარმომადგენლებიც.
მანარის ოლქი

მანარის ოლქი  — შრი-ლანკის 25 ოლქიდან ერთ-ერთი. შედის ჩრდილოეთი პროვინციის შემადგენლობაში. ადმინისტრაციული ცენტრი — ქალაქი მანარი. ოლქის ფართობია 1 996 კმ². ადმინისტრაციული თვალსაზრისით იყოფა 5 დივიზიონად.

მოსახლეობა
2012 წლის მონაცემებით, ოლქის მოსახლეობა შეადგენს 99 051 ადამიანს. მოსახლეობის უმრავლესობას შეადგენენ შრი-ლანკის ტამილები.

ოლქის მოსახლეობა, შრი-ლანკის ჩრდილოეთითა და აღმოსავლეთით მცხოვრები მოსახლეობის მსგავსად, დააზარალა სამოქალაქო ომმა, რომელმაც დაახლოებით 100 000 ადამიანი იმსხვერპლა. ომის დროს რამდენიმე ასეული ათასი (შესაძლოა ერთი მილიონიც) ტამილი ემიგრაციაში წავიდა ევროპასა და ამერიკაში, ბევრი მათგანი კი გადასახლდა დედაქალაქ კოლომბოში.

მოსახლეობა რელიგიური აღმსარებლობის მიხედვით
მულაიტივუს ოლქი

მულაიტივუს ოლქი  — შრი-ლანკის 25 ოლქიდან ერთ-ერთი. შედის ჩრდილოეთი პროვინციის შემადგენლობაში. ადმინისტრაციული ცენტრი — ქალაქი მულაიტივუ. ოლქის ფართობია 2 617 კმ². ადმინისტრაციული თვალსაზრისით იყოფა 6 დივიზიონად.

მოსახლეობა
2012 წლის მონაცემებით, ოლქის მოსახლეობა შეადგენს 91 947 ადამიანს. მოსახლეობის უმრავლესობას შეადგენენ შრი-ლანკის ტამილები.

ოლქის მოსახლეობა, შრი-ლანკის ჩრდილოეთითა და აღმოსავლეთით მცხოვრები მოსახლეობის მსგავსად, დააზარალა სამოქალაქო ომმა, რომელმაც დაახლოებით 100 000 ადამიანი იმსხვერპლა. ომის დროს რამდენიმე ასეული ათასი (შესაძლოა ერთი მილიონიც) ტამილი ემიგრაციაში წავიდა ევროპასა და ამერიკაში, ბევრი მათგანი კი გადასახლდა დედაქალაქ კოლომბოში.

მოსახლეობა რელიგიური აღმსარებლობის მიხედვით
ქსოვილური სითხე

ქსოვილური სითხე — ადამიანისა და ცხოველთა ორგანოებისა და ქსოვილების უჯრედშორის სივრცეებში მოთავსებული სითხე. ქსოვილური სითხე ეხება ყველა ქსოვილურ ელემენტს და სისხლსა და ლიმფასთან ერთად წარმოადგენს ორგანიზმის შინაგან გარემოს. ქსოვილური სითხიდან უჯრედები შთანთქავენ აუცილებელ საკვებ ნივთიერებათა ცვლის პროდუქტებს. სისხლიდან ქსოვილის კვებისათვის აუცილებელ ნივთიერების ქსოვილურ სითხეში შესვლა და მისგან მეტაბოლიტების მოცილება ხდება ჰისტო ჰემატური ბარიერის გავლით. ქსოვილური სითხე სისხლის პლაზმის მსგავსია, მაგრამ მისგან განსხვავდება ცილის, ელექტროლიტების, ფერმენტების და მეტაბოლისტების რაოდენობით.
ვავუნიიის ოლქი

ვავუნიიის ოლქი  — შრი-ლანკის 25 ოლქიდან ერთ-ერთი. შედის ჩრდილოეთი პროვინციის შემადგენლობაში. ადმინისტრაციული ცენტრი — ქალაქი ვავუნიია. ოლქის ფართობია 1967 კმ². ადმინისტრაციული თვალსაზრისით იყოფა 4 დივიზიონად.

მოსახლეობა
2012 წლის მონაცემებით, ოლქის მოსახლეობა შეადგენს 171,511 ადამიანს. მოსახლეობის უმრავლესობას შეადგენენ შრი-ლანკის ტამილები.

ოლქის მოსახლეობა, შრი-ლანკის ჩრდილოეთითა და აღმოსავლეთით მცხოვრები მოსახლეობის მსგავსად, დააზარალა სამოქალაქო ომმა, რომელმაც დაახლოებით 100 000 ადამიანი იმსხვერპლა. ომის დროს რამდენიმე ასეული ათასი (შესაძლოა ერთი მილიონიც) ტამილი ემიგრაციაში წავიდა ევროპასა და ამერიკაში, ბევრი მათგანი კი გადასახლდა დედაქალაქ კოლომბოში.

მოსახლეობა რელიგიური აღმსარებლობის მიხედვით
ანურადჰაპურის ოლქი

ანურადჰაპურის ოლქი  — შრი-ლანკის 25 ოლქიდან ერთ-ერთი. შედის ჩრდილო-ცენტრალური პროვინციის შემადგენლობაში. ადმინისტრაციული ცენტრი — ქალაქი ანურადჰაპურა. ოლქის ფართობია 7 179 კმ².

მოსახლეობა
2001 წლის მონაცემებით, ოლქის მოსახლეობა შეადგენს 745 693 ადამიანს, საიდანაც 90,7 % სინჰალელია. მოსახლეობის 90 % აღიარებს ბუდიზმს, 8,4 % ისლამს, 1,1 % ქრისტიანობას, ხოლო 0,5 % ინდუიზმს.